stanford-oval/wikipedia huggingface dataset:
מוחמד בן נאיף אאל סעוד
הערות שוליים

↑  שלב אחר שלב: כך סוכלה מזימת הטרור, באתר ynet, 30 באוקטובר 2010
↑  הנסיך מוחמד בין נאיף מונה לתפקיד שר הפנים הסעודי, באתר תיק דבקה, ‏6.11.2012 (ארכיון)
↑  Leadership Change in Oil-Rich Saudi Province, www.washingtoninstitute.org
↑  Obama's Meeting with Saudi Arabia's Prince Mohammed bin Nayef | IIP Digital, iipdigital.usembassy.gov
↑  Saudi women allowed to work for intelligence agency, Al Akhbar English (ארכיון)
↑  הכול נשאר במשפחה?, באתר jokopost, ‏29.1.2015
↑  רועי קייס, מלך סעודיה מדיח וממנה: אחיינו - יורש העצר, באתר ynet, 29 באפריל 2015
↑  רועי קייס, דרמה בסעודיה: המלך הדיח את יורש העצר ומינה את בנו, באתר ynet, 21 ביוני 2017
↑  Saudi Arabia’s ambitious al-Qaida fighter, msnbc.com
↑  Amir Taheri, Saudi Arabia: Between Terror and Reform, American Foreign Policy Interests 26, 2004-12-01, עמ' 457-465 doi: 10.1080/10803920490905523
↑  JUMBLATT RECOUNTS SAUDI TRIP, MONEY PROBLEMS, SYRIAN THREATS, Al Akhbar English (ארכיון)
↑  Cable: 09RIYADH670_a, wikileaks.org
↑  צבי בראל, הנסיך הסעודי מתמודד עם הטרור של אל-קאעדה, באתר הארץ, 11 בספטמבר 2009
↑  Profile: Prince Mohammed bin Naif bin Abdulaziz Al-Saud
| --- | --- |
בקרת זהויות :  GND: 1196024650  VIAF: 1065157040161967040002   WorldCat (עם VIAF): 1065157040161967040002 
הנסיך עם שר החוץ של ארצות הברית ג'ון קרי בריאד
מושונסולנוק

מושונסולנוק (בהונגרית: Mosonszolnok) הוא כפר במחוז גיור-מושון-שופרון, שבצפון-מערב הונגריה.
יהודי מושונסולנוק

במושונסולנוק חיו יהודים בתקופות זמן שונות
| שנה | מספר היהודים בכפר | כלל האוכלוסייה |
| --- | --- | --- |
| 1880 | 42 | 2,612 |
| 1910 | 7 |  |
| 1920 | 7 |  |
| 1930 | 2 |  |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת מושונמגירובאר |
| --- | --- | --- |
| יישובים | מושונמגיארובאר • אשבאנירארו • בזניה • דרנוז'לי • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • יאנושומוריה • קארויהאזה • קימלה • קישבודק • לבן • לבל • ליפוט • מאריאקאלנוק • מצ'ר • מושונסולנוק • מושונאודוואר • פישקי • ראיקה  • אוירונפה • וארבלוג |  |
| --- | --- |
בקרת זהויות :  GND: 4301410-0  VIAF: 240944305   WorldCat (עם VIAF): 240944305
ליופיליזציה

גלידה יבשה שהוקפאה בוואקום
דיאגרמת פאזות המתארת בחץ הכחול את החוק הפיזיקלי עליו מבוסס ייבוש בהקפאה
ייבוש בהקפאה מוכר גם בשם ליופיליזציה או הקפאה בוואקום (על פי האקדמיה ללשון: סִרְטוּב) הוא תהליך ייבוש המשמש באופן טיפוסי לשימורו של חומר מתכלה או להפיכת חומר לנוח יותר לשינוע. בתהליך זה מקפיאים את החומר ומורידים את לחץ האוויר מסביבו (בדרך כלל תוך שימוש במשאבת ואקום), על מנת לגרום להמראה של המים.
בין היתר, מאכלים שונים שעברו תהליך זה, נשלחים בתור מזון בחלל, שם מוסיפים להם מים.
ייבוש בהקפאה משמש בין השאר בתהליכים כימיים בהם רוצים להפריד אבקה הנמצאת כתרחיף בנוזל, כך שגרגרי האבקה יהיו יותר חופשיים מאשר בייבוש רגיל שבו המים מתאדים ומשאירים אבקה גושית. קפה נמס מיובש בהקפאה הוא דוגמה למוצר נפוץ שבו משתמשים בטכנולוגיה מסיבה זו.
יתרונות וחסרונות

בין היתרונות של ייבוש בהקפאה על פני שיטות ייבוש אחרות:
הייבוש מתבצע בטמפרטורה נמוכה המאפשרת שמירה על חלק מתכונות החומר המקוריות כמו מבנה חלבונים, ריחות, טעמים וצבעים.
המוצר המיובש נוטה לשמור על צורתו המקורית.
לאחר הייבוש המוצר שומר על מבנה נקבובי המקנה לו יחס רהידרציה גבוה יותר לעומת ייבוש באוויר חם (כלומר, ספיגה של כמות מים גדולה יותר). תכונה זו מועילה במיוחד במוצרים המיועדים לשיחזור כגון "מנה חמה".
חסרונותיו של התהליך הם בעיקר זמן ייבוש ארוך וצריכת אנרגיה גבוהה.
תיאור התהליך

בתהליך יש ארבעה שלבים: הכנה לטיפול, הקפאה, ייבוש ראשוני וייבוש שניוני.
תיאור התהליך > הכנה לטיפול

תהליך ההכנה לטיפול נועד להכין את החומר לקראת הקפאה. ההכנה יכולה לכלול את ריכוז החומר, הגדלת שטח הפנים או הפחתת לחץ האדים של התמיסה.
במקרים רבים ההחלטה לבצע הכנה לייבוש נובעת מרצון לשמור על איכות מוצר גבוהה יותר לאחר תהליך הייבוש בהקפאה.
תיאור התהליך > הקפאה

בשלב השני החומר המיועד לליופיליזציה עובר הקפאה. הקפאה של כמויות חומר קטנות (למשל במעבדה) ניתנת לביצוע בשיטות שונות כמו קירור מכני, שימוש בקרח יבש ומתנול או שימוש בחנקן נוזלי; הקפאה של כמויות חומר גדולות (למשל בתעשייה) מתבצעת במכשירי ליופיליזציה המכונים בשם הכולל "ליופילייזר".
הדבר החשוב ביותר בשלב זה של התהליך הוא קירור החומר מתחת לנקודה האוטקטית שלו, שהיא הנקודה הנמוכה ביותר בה הפאזה המוצקה והנוזלית של חומר יכולות להתקיים ביחד; החומר המקורר מתחת לנקודה זו נמצא במצב בו אין הוא יכול לעבור התכה ולכן המים בו ממריאים ישירות לפאזה גזית. טמפרטורת ההקפאה היא לרוב בין חמישים לשמונים מעלות צלזיוס מתחת לאפס.
על מנת לאפשר למים להמריא בקלות ולהבטיח ליופיליזציה מוצלחת, עדיף להשתמש בגבישים גדולים של החומר; אולם כאשר החומר המיועד לליופיליזציה הוא ממקור ביולוגי (למשל חומרי מזון או תאים חיים), גבישי קרח גדולים עלולים לגרום לנזק לתאים. 
שלב ההקפאה הוא השלב החשוב ביותר בתהליך ליופיליזציה מוצלח, מכיוון שתקלה בשלב זה יכולה לגרום בקלות לקלקול החומר שמיועד לליופיליזציה.
תיאור התהליך > ייבוש ראשוני

בשלב הייבוש הראשוני, מורידים את הלחץ בסביבה לטווח של מיליברים בודדים, ומוסיפים לחומר מספיק חום על מנת לגרום למים להמריא. את כמות החום שיש להוסיף ניתן לחשב על פי חישוב החום הכמוס של המים. בשלב זה של הליופיליזציה, כ-95% מכמות המים בחומר ממריאים; שלב זה עשוי לארוך זמן ממושך (עשוי לקחת ימים בתעשייה), מכיוון שאם מוסיפים חום רב מדי לחומר המבנה שלו עלול להשתנות. הבקרה על הלחץ מבוצעת באמצעות שמירה על ריק (ואקום) חלקי; הריק מאיץ את תהליך ההמראה והופך אותו לשימושי לצורך הייבוש.
בליופילייזרים תעשייתיים נעשה גם שימוש בתא או בלוחית עיבוי מקוררים, שתפקידם לספק מקום לאדי המים להתעבות; בצורה כזו נמנע מצב שבו אדי המים מגיעים אל משאבת הוואקום ומפריעים לפעולתה. הטמפרטורה האופיינית ללוחית\תא עיבוי היא בסביבות 50 מעלות צלזיוס מתחת לאפס.
חשוב לציין כי בטווח טמפרטורות זה, החום מועבר בעיקר באמצעות תהליכי קרינה או הולכה, בעוד הסעה כמעט ואינה משפיעה (ראו זרימת חום).
תיאור התהליך > יבוש שניוני

מטרת שלב הייבוש השניוני היא להוציא מהחומר מולקולות מים שלא קפאו (המולקולות שקפאו - כלומר קרח - הוצאו כבר בשלב הייבוש הראשוני). חלק זה של תהליך הליופיליזציה נקבע על פי פרופיל הספיחה של החומר. 
בשלב זה, הטמפרטורה גבוהה ממה שהייתה בשלב הייבוש השניוני, לעיתים אף מעל אפס מעלות צלזיוס, וזאת על מנת לשבור קשרים פיזיקו-כימיים כלשהם שנוצרו בין מולקולות המים לחומר הקפוא.
הלחץ לרוב נמוך יותר מבשלב הקודם (עד למיקרוברים בודדים) כדי לעודד את שחרור הנוזל דרך פני השטח של המוצק; אולם, קיימים גם חומרים אשר דרוש להם לחץ גבוה יותר כדי להביא לליופיליזציה מוצלחת.
לאחר שהליך הליופיליזציה נשלם, מעלים את הלחץ באמצעות גז אינרטי (לדוגמה חנקן) ואוטמים את החומר.
כמות המים במוצר בסוף התהליך היא לרוב 1%-4%.
הערות שוליים

↑  סִרְטוּב במילון מיקרוביולוגיה (תשנ"ה), באתר האקדמיה ללשון העברית
↑  C Ratti, Hot air and freeze-drying of high-value foods: a review, Journal of Food Engineering, Drying 49, 2001-09-01, עמ' 311–319 doi: 10.1016/S0260-8774(00)00228-4
| --- | --- |
בקרת זהויות :  NLI: 987007550649805171  BnF: cb13319160m (data)  GND: 4156264-1  LCCN: sh85051736  NDL: 00573186  NKC: ph170670
מושי

| --- | --- |
מראה במושי. ברקע הקילימנג'רו
מראה במושי. ברקע הקילימנג'רו
 מדינה:  טנזניה טנזניה
 מחוז:  מחוז קילימנג'רו
 שטח:  59 קמ"ר
 גובה:  830 מטרים
 אוכלוסייה:  ‏
  ‑ בעיר:  144,739 (2002)
 קואורדינטות:  03°20′4″S 37°20′50″E﻿ / ﻿3.33444°S 37.34722°E﻿ / -3.33444; 37.34722
 אזור זמן:  UTC +3
 http://www.moshimc.go.tz
  מפת מיקום  מפה מפורטת   (למפת טנזניה מוגדלת) דודומה דאר א-סלאם זנזיבר סיטי ארושה קילימנג'רו מוואנזה מביה קיגומה מטווארה קניה אוגנדה רואנדה בורונדי זמביה רפוב. דמוק. קונגו  מלאווי מוזמביק האוקיינוס ההודי מושי(למפת טנזניה רגילה) דודומה דאר א-סלאם זנזיבר סיטי ארושה קילימנג'רו מוואנזה מביה קיגומה מטווארה קניה אוגנדה רואנדה בורונדי זמביה רפוב. דמוק. קונגו  מלאווי מוזמביק האוקיינוס ההודי מושי  he tabBackground:;tabBorder:#aaa;defaultTab:0;
דאלדאלה - (מונית שירות) מקומית
מושי (בסוואהילי: Moshi) היא עיר בצפונה של טנזניה ובירת מחוז קילימנג'רו, והיא שוכנת בגובה של 830 מטר מעל פני הים, למרגלותיו הדרומיים של הר קילימנג'רו. בשנת 2002 מנתה אוכלוסיית העיר כ-145,000 תושבים, רובם שייכים לשבטי המסאי והצ'אגה. מבחינה מנהלית מחולקת העיר לחמישה-עשר רבעים עירוניים.
היסטוריה

מושי הייתה מקום מושבו של רינדי, ראש שבט הצ'אגה, אשר צבר כוח החל באמצע המאה ה-19 ושלט על דרכי המסחר באזור. עם השתלטות הגרמנים על מזרח אפריקה, שיתף עימם רינדי פעולה, כנגד יריביו. בנו של רינדי, מלי, גירש את הגרמנים מהמקום בשנת 1891, אך מקץ שנתיים הם שבו למושי והשתלטו עליה בכוח. העיר הייתה למרכז שלטוני אזורי, וחוברה לרשת מסילות הברזל. בסוף המאה ה-19 פרסו הגרמנים את חסותם על מסיונרים קתולים ולותרנים אשר עסקו בניצור האוכלוסייה המקומית ובחינוך, והנהיגו את גידול הקפה באזור, דבר שתרם לכלכלה המקומית. בשל כך נהנית העיר עד היום מרשת חינוך טובה יחסית לאזורים אחרים במדינה, ומאחוז גבוה של ידיעת קרוא וכתוב. לקראת סוף המאה ה-20 החלה העיר להתפתח כיעד תיירותי למבקרים בקילימנג'רו ובפארקים הלאומיים ושמורות הטבע והצייד בצפון טנזניה. ב-1971 נחנך נמל התעופה הבינלאומי קילימנג'רו השוכן כ-30 ק"מ ממערבית לעיר.
העיר כיום

כלכלת העיר נסמכת על חקלאות (בעיקר גידולי קפה ובננות), תעשיית מזון, משקאות ורהיטים, ועל מתן שירותים. התיירות היא נדבך נוסף בכלכלה המקומית, אם כי העיר ארושה השוכנת כ-70 ק"מ ממערב למושי, נחשבת למרכז תיירותי מרכזי יותר, בשל קרבתה אל מישורי הסרנגטי ואל אזור השימור נגורונגורו. בנוסף לנמל התעופה ולמסילת הברזל המקשרת את מושי אל ארושה ממערב ואל חוף האוקיינוס ההודי ואל דאר א-סלאם ממזרח, עובר דרכה כביש A23 המחבר בין ארושה ומומבסה שבקניה, וכביש B1 מתפצל ממנו ממזרח לעיר ומוביל לדר א-סלאם.
במושגים מקומיים, נחשבת מושי לעיר בעלת רמת חיים גבוהה יחסית, הנהנית ממערכות חינוך ובריאות מפותחות. בעיר פועלים "הקולג' הרפואי הנוצרי קילימנג'רו" (Kilimanjaro Christian Medical College) של אוניברסיטת טומאיני (Tumaini University), "קולג' מ'וונגה האוניברסיטאי לחינוך" (Mwenge University College of Education) של אוניברסיטת סנט אוגוסטין בטנזניה (St. Augustine University of Tanzania) ו"קולג' מושי האוניברסיטאי ללימודי חברה ומנהל" (Moshi University College of Cooperative and Business Studies) של אוניברסיטת סוקואינה לחקלאות. בעיר נערכת מדי שנה תחרות מרתון הקילימנג'רו.
הערות שוליים

↑  Census Results in Brief 2002
| --- | --- |
בקרת זהויות :  NLI: 987007557345105171  LCCN: n80109266  VIAF: 159447784   WorldCat (עם VIAF): 159447784 
מסגד במושי
מיאקויים

| מיאקויים |
| --- | --- |

תקופה
פלאוקן-אאוקן 65–33 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
קבוצה:: דמויי טורפים
על־משפחה:: מיאקויים
שם מדעי
 Miacoidea ‏קופ, 1880

שלד של Vulpavus
מיאקויים (שם מדעי: Miacoidea) היא על-משפחה נכחדת הקרובה לסדרת הטורפים (כמה חוקרים משייכים אותם לסדרה זו), וכלולים יחד איתם בקבוצה דמויי טורפים שבקבוצת הפריה (שבה גם הקראודונטים הנכחדים). טורפים אלה היו רחוקים מדמויי החתולים ומדמויי הכלבים ולמעשה אין להם קרובים חיים.
המיאקויים היו טורפים שדמו מעט לגחן או סמור אשר היו בעלי גולגולת מוארכת מעט ומבנה ניבים ושיניים נוספות שדמו לרוב הטורפים. הם היו טורפים של חיות קטנות יותר כמו זוחלים, עופות ומכרסמים. מבנה הגפיים מרמז שחלקם הותאמו לחיים על העצים אך חלקם חיו על הקרקע.
הם נכחדו בסוף האאוקן, אולי כתוצאה מתחרות קשה יותר על מזון או שינויי אקלים. מהמיאקויים התפתחו שאר הטורפים.
מיון

| 0 | 1 | 2 |
| --- | --- | --- |
|  משפחה מיאקיים (Miacidae) סוג Eosictis  סוג Messelogale  סוג Miacis  סוג Miocyon  סוג Oodectes  סוג Palaearctonyx  סוג Paramiacis  סוג Paroodectes  סוג Procynodictis  סוג Prodaphaenus  סוג Quercygale  סוג Tapocyon  סוג Uintacyon  סוג Vassacyon |  סוג Vulpavus  סוג Xinyuictis  סוג Ziphacodon  משפחה ויברוויים (Viverravidae) סוג Bryanictis  סוג Didymictis  סוג Ictidopappus  סוג Mustelodon  סוג Pristinictis  סוג Protictis  סוג Raphictis  סוג Simpsonictis  סוג Viverravus  סוג Viverriscus |  |
לורן קוסיילני

קוסיילני ופרננדו טורס במהלך משחק פרמייר ליג, 21 באפריל 2012
לורן קוסיילני (בצרפתית: Laurent Koscielny; נולד ב-10 בספטמבר 1985 בטיל, צרפת) הוא כדורגלן עבר צרפתי ששיחק בעמדת הבלם.
קריירת קבוצות > ראשית דרכו

קוסיילני נולד בטיל, צרפת. בגיל 8 החל קוסיילני לשחק כדורגל במגוון קבוצות נוער מקומיות. הקריירה המקצועית שלו החלה בשנת 2004, בקבוצת גנגאן, קבוצה ממנה יצאו כישרונות רבים דוגמת דידייה דרוגבה ופלורן מאלודה. בשלוש עונות בקבוצה הבוגרת של גנגאן ערך קוסיילני 47 הופעות בכל המסגרות, בהן תפקד בעיקר במגן ימני. קוסיילני החליט לעבור לטור מהליגה הצרפתית השלישית, כדי לשחק בעמדת הבלם. בעונתו הראשונה בטור, עלתה הקבוצה לליגה הצרפתית השנייה. בעונת 2008/2009, עונתו השנייה בטור, שיחק קוסיילני ב-34 משחקי ליגה באותה עונה וכבש 5 שערים. קוסיילני הראה יכולות הגנה מרשימות במדי טור ונכלל בהרכב העונה בליגה הצרפתית השנייה.
קריירת קבוצות > לוריין

ב-16 ביוני 2009 חתם קוסיילני בלוריאן, העולה החדשה לליגת העל הצרפתית, על חוזה למשך 4 שנים. בעונתו היחידה במועדון, שיחק בעיקר בעמדת הבלם, עמדתו המועדפת, והבקיע 3 שערים ב-35 הופעות בליגה. את שערו הראשון במדי לוריין כבש ב-7 במרץ 2010, במשחק ליגה נגד אולימפיק מרסיי שנערך בסטאד ולודרום, והסתיים בתוצאת תיקו 1-1. שער נוסף שלו היה במשחק נגד בורדו, בו הוא הבקיע 11 דקות משריקת הפתיחה. עם זאת, רבע שעה מאוחר יותר, הוא הורחק בכרטיס אדום ישיר לאחר שעשה עבירה ברחבה על מרואן שמאח'.
קוסיילני סייע ללוריין לסיים את העונה במקום השביעי, המיקום הטוב ביותר של המועדון אי פעם. לאחר העונה המצוינת של קוסיילני, נפוצו שמועות על מעברו לקבוצות פאר באירופה. בתחילת חלון ההעברות של קיץ 2010 עבר קוסיילני לארסנל, בעסקה שנאמדה בכ-12 מיליון אירו.
קריירת קבוצות > ארסנל > 2010/2011

עם הגעתו של קוסיילני לארסנל קיבל השחקן את חולצה מספר 6, שהייתה שייכת לפניו לבלם המזוהה עם ארסנל, פיליפ סנדרוס. רכישתו של קוסיילני הייתה מפתיעה, בעיקר בשל העובדה ששלוש שנים לפני כן הוא עוד שיחק בליגה הצרפתית השלישית. ארסן ונגר, מאמן ארסנל, הסביר את רכישת קוסיילני, בכך שאמר שכרגע במרכז ההגנה של ארסנל משחקים בעיקר שחקנים נמוכים, והוא רצה להוסיף גובה להגנה. הופעת הבכורה של קוסיילני במדי ארסנל הייתה ב-17 ביולי 2010, במשחק הכנה נגד בארנט. חודש לאחר מכן, התקיימה הופעת הבכורה שלו כשחקן ארסנל במסגרת רשמית, במחזור הפתיחה של הפרמייר ליג, נגד ליברפול באצטדיון אנפילד. במשחק זה, שהסתיים בתיקו 1-1, הורחק קוסיילני בדקה ה-94 לאחר שספג כרטיס צהוב שני. את שער הבכורה שלו בארסנל כבש ב-11 בספטמבר 2010, בניצחון קבוצתו 1–4 על בולטון וונדררס.
ב-15 בספטמבר 2010 ערך קוסיילני את הופעת הבכורה שלו בתחרות יבשתית כלשהי, בניצחון ארסנל 0–6 את ספורטינג בראגה באצטדיון האמירויות במסגרת ליגת האלופות. קוסיילני זכה לשבחים רבים על הופעותיו נגד סנדרלנד במסגרת הליגה, ונבחרת טוטנהאם הוטספר במסגרת גביע הליגה. ב-7 בנובמבר קיבל קוסיילני כרטיס אדום ישיר בדקה ה-92, בהפסד הביתי של ארסנל 0–1 לניוקאסל יונייטד. זה היה הכרטיס האדום השני שנשלף לעברו של קוסיילני בעונת 2010/2011.
ב-25 בינואר 2011 הבקיע קוסיילני את השער השני של ארסנל בניצחון 0–3 בגומלין חצי גמר גביע הליגה, במשחק נגד איפסוויץ' טאון. ב-1 בפברואר כבש את שער הניצחון של ארסנל בדקה ה-75, במשחק ליגה נגד אברטון, שהסתיים בתוצאה 1–2. ב-16 בפברואר זכה קוסיילני לשבחים רבים לאחר משחקו בניצחון 1–2 על ברצלונה בשלב שמינית גמר ליגת האלופות. בדקה ה-89 במשחק גמר גביע הליגה, נגד ברמינגהאם סיטי, בעט קוסיילני את הכדור מידיו של שוער ארסנל, וויצ'ך שצ'נסני, בניסיון הרחקה שלא הצליח, ואפשר לחלוץ ברמינגהאם, אובפמי מרטינס, לכבוש שער ניצחון.
קריירת קבוצות > ארסנל > 2011/2012

ב-28 באוגוסט 2011 שותף קוסיילני בתבוסה הגדולה ביותר של ארסנל מזה שנים, כאשר הפסידה 8–2 למנצ'סטר יונייטד באולד טראפורד. ב-17 בספטמבר כבש קוסיילני שער עצמי בהפסד 4–3 לבלקברן רוברס. ב-19 באוקטובר נבחר קוסיילני לאיש המשחק בניצחון 0–1 על אולימפיק מרסיי בשלב הבתים של ליגת האלופות. ב-2 בינואר 2012 הבקיע הבלם את שערו הראשון בעונת 2011/2012, בהפסד 2–1 לפולהאם. ב-6 במרץ כבש קוסיילני את שער הבכורה שלו במסגרת ליגת האלופות, בניצחון 0–3 על מילאן במשחק הגומלין של שלב שמינית הגמר. למרות הניצחון, לא עלתה ארסנל לרבע הגמר, מפני שבמשחק הראשון ניצחה מילאן 4–0. ב-13 במאי, במחזור האחרון של הליגה האנגלית כבש קוסיילני שער ניצחון נגד וסט ברומיץ' אלביון, ובכך הבטיח לארסנל את המקום השלישי בטבלה ואת ליגת האלופות בעונה הבאה. בסיום העונה נבחר קוסיילני לשחקן הרביעי החשוב ביותר מבין שחקני ארסנל באותה עונה, על ידי אוהדי הקבוצה.
קריירת קבוצות > ארסנל > 2012/2013

ב-24 ביולי 2012 האריך קוסיילני את חוזהו בארסנל עד שנת 2017. שער הבכורה של קוסיילני בעונה זו היה ב-23 בספטמבר, במשחק ליגה נגד מנצ'סטר סיטי, שהתקיים באצטדיון איתיחאד והסתיים בתיקו 1-1. ב-30 באוקטובר כבש קוסיילני שער בדקה ה-88 נגד רדינג במסגרת גביע הליגה, שער שעזר לארסנל לחזור מפיגור 0–4 לניצחון 5–7 בתוספת הזמן.
ב-13 במרץ 2013 כבש קוסיילני את השער השני בניצחון ארסנל 0–2 את באיירן מינכן באליאנץ ארנה, בשלב שמינית גמר ליגת האלופות. למרות ניצחונה של ארסנל, לא עלתה הקבוצה לשלב הבא, מפני שבאיירן ניצחה 1–3 באצטדיון האמירויות, ולה היו יותר שערי חוץ. ב-19 במאי, במחזור האחרון של הליגה האנגלית בעונת 2012/2013, כבש קוסיילני את שער הניצחון והשער היחיד במשחק נגד ניוקאסל יונייטד, שער שהבטיח לארסנל את המקום הרביעי בליגה ואת פלייאוף ליגת האלופות בעונה הבאה.
בסיום העונה נבחר קוסיילני לשחקן השני החשוב ביותר מבין שחקני ארסנל באותה עונה, על ידי אוהדי הקבוצה.
קריירת קבוצות > ארסנל > 2013/2014

עונת 2013/2014 החלה אצל קוסיילני בהרחקה, לאחר שנשלף לעברו כרטיס צהוב שני, בהפסד 1–3 לאסטון וילה במחזור פתיחת הליגה האנגלית. עם זאת, שיתוף הפעולה של קוסיילני עם פר מרטסאקר הגרמני הביא את ארסנל להיות הקבוצה שספגה הכי מעט שערים בפרמייר ליג עד פגרת החורף.
ב-22 בפברואר 2014 כבש קוסיילני את שער הבכורה שלו לעונה זו, בניצחון 1–4 על סנדרלנד. ב-28 באפריל כבש שער נוסף, בניצחון 0–3 על ניוקאסל.
ב-9 במאי 2014 חתם קוסיילני על חוזה ארוך טווח בארסנל. ב-17 במאי כבש הבלם שער שוויון בגמר הגביע האנגלי נגד האל סיטי, שהסתיים בניצחון 2–3 ובזכייה בתואר קבוצתי ראשון של קוסיילני.
קריירת קבוצות > ארסנל > 2014/2015

קוסיילני פתח את עונת 2014/2015 עם שער מול קריסטל פאלאס במשחק מחזור הפתיחה של הפרמייר ליג, בו ניצחה לבסוף ארסנל 1-2. באוקטובר לפני משחקי הנבחרת נפצע ונעדר לשבעה חודשים. ב-11 בינואר הבקיע את שערו הראשון לעונה זו, בניצחון 0–3 על סטוק סיטי. ב-10 בפברואר הבקיע שער נוסף בניצחון 1–2 על לסטר סיטי. בסיום העונה זכה עם הקבוצה בגביע האנגלי.
קריירת קבוצות > ארסנל > 2015/2016

ב-24 באוקטובר 2015 הבקיע את שערו הראשון לעונה, בניצחון 1–2 על אברטון. בעקבות ספסולו של פר מרטסאקר ופציעתם של סנטי קאסורלה ומיקל ארטטה שימש קוסיילני בחלק המשחקים בתור קפטן. ב-2 בינואר 2016 הבקיע את שער הניצחון נגד ניוקאסל. ב-9 באפריל הבקיע את שער השוויון בתיקו 3-3 נגד וסטהאם יונייטד.
קריירת קבוצות > בורדו

ב-6 באוגוסט 2019 לאחר תשע שנים באנגליה, עזב את ארסנל וחתם בבורדו.
בינואר 2022 נאמר לקוסיילני מהנהלת המועדון כי שכרו יקר מידי, לאחר שלא הסכים לרדת בשכר, הוא הוקפא והועזב מהקבוצה.
ב-26 במרץ 2022 הודיע קוסיינלי על פרישה מכדורגל.
נבחרת צרפת

במהלך עונתו השנייה של קוסיילני בטור, עונת 2008/2009, הציעו לקוסיילני נציגים מנבחרת פולין לשחק במדי הנבחרת הלאומית של פולין. הצעה זו התאפשרה לו, מפני שסבו של קוסיילני הוא פולני שהיגר לצרפת. באוגוסט 2010 דווח כי קוסיילני ביטל פגישה עם מאמן נבחרת פולין פרנצ'ישק סמודה. בריאיון לכלי תקשורת פולנים, אמר לוקאש פביאנסקי, חברו של קוסיילני לקבוצה ושוער נבחרת פולין על קוסיילני: "הוא מחכה לסימן מהצרפתים וכמובן מעדיף לשחק שם. אפשר להבין אותו, זאת המדינה שלו. בכלל, הוא אמר לי שמלבד שם המשפחה אין לו שום דבר משותף עם פולין. התחלתי לקרוא לו 'פולני' בחדר ההלבשה, אבל לא נראה לי שזה יעזור". מאוחר יותר אמר קוסיילני: "אני לא רוצה לאבד סיכוי לשחק עבור נבחרת צרפת. היא בראש סדר העדיפויות שלי. אני רוצה לשחק בנבחרת הלאומית של צרפת".
קוסיילני זומן לראשונה לסגל נבחרת צרפת ב-3 בפברואר 2011, לקראת משחק ידידות נגד ברזיל. למרות זאת, הופעתו הראשונה במדי הנבחרת הייתה ב-11 בנובמבר, בניצחון צרפת 0–1 על ארצות הברית.
הופעת הבכורה של קוסיילני במשחק רשמי הייתה ברבע גמר יורו 2012, כאשר הוא שיחק משחק מלא בהפסד 0–2 לספרד. למרות ההפסד, קוסיילני נבחר לשחקן המצטיין של המשחק על ידי התקשורת הצרפתית. ב-15 בנובמבר 2013 קיבל קוסיילני כרטיס אדום בהפסד 0–2 לאוקראינה במסגרת פלייאוף העלייה למונדיאל 2014, מה שהיה הכרטיס האדום הראשון שלו במדי נבחרת צרפת. למרות ההפסד, ניצחה צרפת את אוקראינה במשחק הגומלין 0–3 ועלתה למונדיאל 2014, שם נכלל קוסיילני בסגל הנבחרת.
סטטיסטיקות קריירה > מועדונים

נכון ל-18 באוגוסט 2017.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |

| קבוצה | ליגה | עונה | ליגה | ליגה | גביע1 | גביע1 | אירופה | אירופה | סה"כ | סה"כ |
| קבוצה | ליגה | עונה |  |  |  |  |  |  |  |  |
| הופעות | שערים | הופעות | שערים | הופעות | שערים | הופעות | שערים |  |  |  |
| גנגאן | הליגה הצרפתית השנייה | 2004/2005 | 11 | 0 | 3 | 0 | - | - | 14 | 0 |
| גנגאן | הליגה הצרפתית השנייה | 2005/2006 | 9 | 0 | 1 | 0 | - | - | 10 | 0 |
| גנגאן | הליגה הצרפתית השנייה | 2006/2007 | 21 | 0 | 2 | 0 | - | - | 23 | 0 |
| גנגאן | סך הכל | סך הכל | 41 | 0 | 6 | 0 | - | - | 47 | 0 |
| טור | הליגה הצרפתית השלישית | 2007/2008 | 33 | 1 | 6 | 1 | - | - | 39 | 2 |
| טור | הליגה הצרפתית השנייה | 2008/2009 | 34 | 5 | 5 | 1 | - | - | 39 | 6 |
| טור | סך הכל | סך הכל | 67 | 6 | 11 | 2 | - | - | 78 | 8 |
| לוריאן | ליגת העל הצרפתית | 2009/2010 | 35 | 3 | 5 | 1 | - | - | 40 | 4 |
| לוריאן | סך הכל | סך הכל | 35 | 3 | 5 | 1 | - | - | 40 | 4 |
| סך הכל בצרפת | סך הכל בצרפת | סך הכל בצרפת | 143 | 9 | 22 | 3 | - | - | 165 | 12 |
| ארסנל | הפרמייר ליג | 2010/2011 | 30 | 2 | 9 | 1 | 4 | 0 | 43 | 3 |
| ארסנל | הפרמייר ליג | 2011/2012 | 33 | 2 | 3 | 0 | 6 | 1 | 42 | 3 |
| ארסנל | הפרמייר ליג | 2012/2013 | 25 | 2 | 5 | 1 | 5 | 1 | 34 | 4 |
| ארסנל | הפרמייר ליג | 2013/2014 | 32 | 2 | 5 | 1 | 9 | 0 | 46 | 3 |
| ארסנל | הפרמייר ליג | 2014/2015 | 27 | 3 | 6 | 0 | 6 | 0 | 29 | 3 |
| ארסנל | הפרמייר ליג | 2015/2016 | 33 | 4 | 4 | 0 | 7 | 0 | 44 | 4 |
| ארסנל | הפרמייר ליג | 2016/2017 | 33 | 2 | 2 | 0 | 8 | 0 | 42 | 2 |
| סך הכל באנגליה | סך הכל באנגליה | סך הכל באנגליה | 213 | 17 | 33 | 3 | 45 | 2 | 291 | 22 |
| סך הכל בקריירה | סך הכל בקריירה | סך הכל בקריירה | 356 | 26 | 55 | 6 | 45 | 2 | 456 | 34 |
כולל גביע הליגה והסופר קאפ במדינה בה שיחק.
סטטיסטיקות קריירה > נבחרת צרפת

נכון ל-18 באוגוסט 2017.
| נבחרת | קבוצה בה שיחק | שנה | סך הכל> הופעות | סך הכל> שערים | סך הכל> בישולים |
| --- | --- | --- | --- | --- | --- |
| צרפת | ארסנל | 2011 | 1 | 0 | 0 |
| צרפת | ארסנל | 2012 | 6 | 0 | 0 |
| צרפת | ארסנל | 2013 | 8 | 0 | 0 |
| צרפת | ארסנל | 2014 | 6 | 0 | 0 |
| צרפת | ארסנל | 2015 | 4 | 0 | 0 |
| צרפת | ארסנל | 2016 | 17 | 1 | 0 |
| צרפת | ארסנל | 2017 | 5 | 0 | 0 |
| סך הכל בקריירה | סך הכל בקריירה | סך הכל בקריירה | 21 | 0 | 0 |
תארים

הגביע האנגלי: 2013/2014, 2014/2015
מגן הקהילה: 2014, 2015
הרכב העונה בליגה הצרפתית השנייה - 2008/2009